Tèxmaco Perkasa

**Tèxmaco  Perkasa** panèka bhâlâ Kendârâân komersial manengnga sè ekaghâbây bi' produsen mobil Inḍonèsia PT Wahana Perkasa Auto Jaya sè ghâpanèka perusahaan è bâbâna grup Tèxmaco . Amulai produksi samaren Orde Baru è taon1999 kalabân aghâbây truk, bân è taon 2001 ahèrra nuro' aghâbây varian Kendârâân bus. Kendârâân nèka kasohor è Inḍonèsia kalabân truk bân bus biasa sè èoperasiaghi bi' Tentara Nasional Inḍonèsia  Truk Perkasa èluncuraghi pertama kalina è ahèr taon 1998, kalabân klaim kandungan lokal sabesar 90%. TNI bân Polri nèka konsumen pertamana, èkaghâbây dhâddhi Kendârâân militer (ranmil) bân Kendârâân taktis (rantis). Perkasa ambu èkaghâbây è taon 2004 samaren grup Tèxmaco  èpailitaghi BPPN.

## Deskripsi

### Truk
Truk perkasa èako andi' kandungan lokal lebbi dâri 90%, bân teknologi palèng bhâghus è kelasse. Tèxmaco alisensi teknologi dâri bânnya'na pabrikan truk bân sparepart kasohor è dhunnya. Dhâddhi bâgien inti, Tèxmaco  aliisensi messin diesel, persneling, axle, dâri pabrikan Steyr Austria, mereka jughân alisensi mesisn diesel Cummins dâri Amèrika Serikat. Messin diesel sè èlisensi bi' Perkasa (Tèxmaco  Group) panèka mesin diesel Steyr WD Series, èngghi panèka WD 612 series bân WD 602 series, messin diesel WD 612 series panèka messin akonfigurasi 6 silinder inline kalabân kapsitas 6956 cc , okoran bore × stroke dâri messin nèka 108 × 120 mm, karakter mesinna panèka overstroke saèngghâ torsina sè rajâ ampon èkaandi' sajjhe' pm rendâ. Messin sè èyangghuy panèka:

A : Steyr Diesel WD612 A, Tenaga 195 Ps (220Ps-JIS) è 2.400 rpm, Torsi 650 Nm è 1.300 rpm

B : Steyr Diesel WD612 B, Tenaga 220 Ps (250Ps-JIS) è 2.400 rpm, Torsi 720 Nm è 1.300 rpm

C : Steyr Diesel WD612 C, Tenaga 240 Ps (265Ps-JIS) è 2.400 rpm,Torsi 825 Nm è 1.300 rpm

Transmisi angadopsi mèrek kasohor dâri Jèrman ZF, dhinèng kaangghuy axle/gardan perkasa aghunaaghi produk lisensi dâri Eaton Amèrika. Kaangghuy versi sipil perkasa amasaraghi 3 varian truk, panèka Perkasa T30H (tractor head), Perkasa Bromo 195 ps 4×2, bân Perkasa Bromo 220 ps 6×4. Perkasa jughân andi' prototipe truk Laskar, tractor head sè aghunaaghi kabin dâri DAF. 

### Bus
Versi bus èkaghâbây dâlem 3 tipe, sè pertama amessin adâ' kalabân kode B 07 A, sè ka duwâ' amessin budi kalabân kode B 07 B, B 07 Bi, sè ka tello' nèka B 07 BiS kaangghuy sè amessin Turbo Intercooler. Sakabbina varian bus produksi Perkasa aghunaaghi messin alisensi dâri Steyr Motors GmbH sè akantor pusat è Austria, tipe WD612 6 silinder konfigurasi saghâris 6.500 cc kalabân output tenaga 195 PS (kaangghuy tipe B 07 A bân B 07 B) 220 PS kaangghuy tipe B 07 BI, bân 240 PS kaangghuy tipe BiS, bân è taon 1997 messin nèka jughân lolos uji emisi Euro 2 è Eropa.

Messinna èrakit kalabân sasis è Purwakarta, bân epaduaghi kalabân transmisi ZF. Transmisi impor Jèrman nèka eghuna'aghi kaangghuy Perkasa Bus seri A (adâ') bân B (budi). Transmisina aghuna'aghi ZF6s-680 sè andi' karakter rasio pènde', bâb kaangghuy messin sè aghuna'aghu turbo intercooler, Perkasa epasangaghi so ZF6S-90 sè andi' rasio gigi lebbi lanjheng.

Sasise dhibi' terdiri dâri duwâ' varian kalabân lanjheng 11.325 mm kaangghuy messin adâ' bân 11.675 mm kaangghuy varian messin budi. Jara' sumbu roda panèka 5.800 mm (A, messin adâ') bân 6.000 mm (B), para' pade'e kalabân jara' sumbu roda Hino RG, èlengkapaghi kalabân as roda adâ'-budi ghâbâyán Amèrika. Secara khusus gardan adâ' bisa nahan berrâ' sebesar 7.725 kg bân kaangghuy bâgiân budi bisa nahan beban sampè' 10,5 ton. Kendârâân nèka andi' sistem rem udara penuh S-Cam, tromolla andi' diameter 419 mm x 160 mm.

## Pengguna
Inḍonèsia: eghuna'aghi TNI bân Polri. Jumlah produksi kaangghuy kalangan sipil ta' èkaoning.

Saudi Arabia: 100 unit bus Perkasa marè èjuwâl ka Arab Saudi kaangghuy penggunaan komersial.

## Sombher